แบงก์รัฐประกาศเจตจำนงการป้องปรามการทุจริตคอร์รัปชัน
พิธีลงนามบันทึกข้อตกลงความร่วมมือ การยกระดับคุณธรรมและความโปร่งใส ระหว่าง มูลนิธิต่อต้านการทุจริต กับสมาคมสถาบันการเงินของรัฐ และสมาชิก และการประกาศเจตจำนงการป้องปรามการทุจริตคอร์รัปชัน
28 มิ.ย. 2565

ศาสตราจารย์พิเศษ วิชา มหาคุณ ประธานกรรมการมูลนิธิต่อต้านการทุจริต ให้เกียรติกล่าวปาฐกถาหัวข้อ “สถาบันการเงินของรัฐกับการต่อต้านการทุจริต” ในพิธีลงนามบันทึกข้อตกลงความร่วมมือ การยกระดับคุณธรรมและโปร่งใส ระหว่าง มูลนิธิต่อต้านการทุจริต กับสมาคมสถาบันการเงินของรัฐ และสมาชิก และประกาศเจตจำนงการป้องปรามการทุจริตคอร์รัปชัน โดยมีนายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) และประธานสมาคมสถาบันการเงินของรัฐ นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร และรองประธานสมาคมสถาบันการเงินของรัฐ นายวุฒิชัย สุระรัตน์ชัย กรรมการและผู้จัดการ ธนาคารอิสลามแห่งประเทศไทย นางสาวนารถนารี รัฐปัตย์ กรรมการและผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม ผู้แทนธนาคารกรุงไทย จำกัด (มหาชน) ผู้แทนธนาคารออมสิน ผู้แทน ธนาคารเพื่อการส่งออกและนำเข้าแห่งประเทศไทย และผู้บริหารสถาบันการเงินของรัฐ 8 แห่งให้การต้อนรับพร้อมจัดให้มีพิธีลงนามบันทึกข้อตกลงความร่วมมือ (MOU) การยกระดับคุณธรรมและโปร่งใส ระหว่าง มูลนิธิต่อต้านการทุจริต กับสมาคมสถาบันการเงินของรัฐทั้ง 8 แห่ง และการประกาศเจตจำนงการป้องปรามการทุจริตคอร์รัปชัน โดยการลงนามบันทึกข้อตกลงการยกระดับคุณธรรมและความโปร่งใส ดังกล่าว ถือเป็นการบูรณาการความร่วมมือของสมาคมสถาบันการเงินของรัฐ และสมาชิก ในการประกาศเจตนารมณ์ที่จะร่วมกับมูลนิธิต่อต้านการทุจริต ในการส่งเสริม สนับสนุน เผยแพร่ และดำเนินกิจกรรมเพื่อต่อต้านการทุจริตทุกรูปแบบ เพื่อให้สถาบันการเงินของรัฐเป็นกลไกหลักของภาคการเงินในการป้องกันการทุจริตและประพฤติมิชอบ อันเป็นส่วนสำคัญในการยกระดับคะแนนดัชนีการรับรู้การทุจริต (Corruption Perceptions Index : CPI) ของประเทศ ให้บรรลุเป้าหมายตามแผนแม่บทการต่อต้านการทุจริตและประพฤติมิชอบ ภายใต้ยุทธศาสตร์ชาติ 20 ปี ซึ่งสอดคล้องกับการดำเนินการตามแนวทางการประเมินผลการดำเนินงานรัฐวิสาหกิจตามระบบประเมินผลใหม่ (State Enterprise Assessment Model: SE-AM) ด้านการกำกับดูแลที่ดีและการนำองค์กร (Corporate Governance&amp; Leadership : CG&amp; Leadership)โดยในการจัดงานธนาคารได้ดำเนินการตามมาตรการด้านสาธารณสุข เพื่อป้องกันความเสี่ยงจากโรคติดเชื้อไวรัสโคโรนา 2019 และตามมาตรการปลอดภัยสำหรับองค์กร หรือ COVID Free Setting และจัดให้มีการถ่ายทอดสดผ่านระบบออนไลน์ภายในธนาคารให้แก่ผู้ปฏิบัติงานธนาคารอาคารทั่วประเทศรับชมผ่าน Facebook Live ทั้งนี้ พิธีลงนามดังกล่าวจัดขึ้น ณ ห้องวิมานเมฆ ธนาคารอาคารสงเคราะห์ สำนักงานใหญ่ เมื่อวันที่ 27 มิถุนายน 2565